Gården er tidligst kjent i skattemanntallet i 1520. Den var prebendegods, dvs eid av kirken. Fra 1680 til 1749 var gården kapellangård. I perioden 1800-06 ble gården kjøpt av private eiere, før staten igjen kjøpte den i 1818 som amtmannsgård. Gården ble solgt til kommunen i 1900, men straks skjøtt over til tre private eiere. Stortingsrepresentant og folkehøgskolerektor Johannes Bragstad var en av disse tre, og var eneeier 1910-32.